CELEX: 62019TB0613
Language: et
Date: 2020-09-02 00:00:00
Title: Kohtuasi T-613/19: Üldkohtu 2. septembri 2020. aasta määrus – ENIL Brussels Office jt versus komisjon (Tühistamishagid – Euroopa Regionaalarengu Fond (ERF) – Rakenduskava „Majanduskasv piirkondades“ – prioriteetne suund nr 5 (piirkondlik sotsiaalne taristu) – Vanurite ja puuetega inimeste teenuste deinstitutsionaliseerimise toetamiseks mõeldud abi – Puuetega inimeste huve kaitsva ja neid esindava organisatsiooni palvel konkursikutse peatamisest keeldumine – Vaidlustamatu akt – Vastuvõetamatus)

3.11.2020   
            
            
               ET
            
            
               Euroopa Liidu Teataja
            
            
               C 371/14
            
         
      Üldkohtu 2. septembri 2020. aasta määrus – ENIL Brussels Office jt versus komisjon
      (Kohtuasi T-613/19) (1)
      
      (Tühistamishagid - Euroopa Regionaalarengu Fond (ERF) - Rakenduskava „Majanduskasv piirkondades“ - prioriteetne suund nr 5 (piirkondlik sotsiaalne taristu) - Vanurite ja puuetega inimeste teenuste deinstitutsionaliseerimise toetamiseks mõeldud abi - Puuetega inimeste huve kaitsva ja neid esindava organisatsiooni palvel konkursikutse peatamisest keeldumine - Vaidlustamatu akt - Vastuvõetamatus)
      (2020/C 371/15)
      Kohtumenetluse keel: inglise
      
         Pooled
      
      
         Hagejad: European Network on Independent Living Brussels Office (ENIL Brussels Office) (Brüssel, Belgia), Validity Foundation-Mental Disability Advocacy Centre (Budapest, Ungari), Center for Independent Living Association (Sofia, Bulgaaria) (esindajad: advokaadid B. Van Vooren ja L. Gorywoda)
      
         Kostja: Euroopa Komisjon (esindajad: S. Pardo Quintillán ja J. Hradil)
      
         Ese
      
      ELTL artikli 263 alusel esitatud nõue tühistada komisjoni 24. mai 2019. aasta kiri, milles see institutsioon määratles oma seisukoha meetmete võtmise üleskutse kohta, mille hagejad olid talle esitanud ELTL artikli 265 alusel 26. aprilli 2019. aasta kirjas, milles sisuliselt paluti, et komisjon peataks konkursikutse abi andmiseks menetluses „Vanurite ja puuetega inimeste sotsiaalteenuste deinstitutsionaliseerimise toetamine“ (BG16RFOP0001-5.002) ning kõik sellega seotud maksed.
      
         Resolutsioon
      
      
                  1.
               
               
                  Jätta hagi vastuvõetamatuse tõttu läbi vaatamata.
               
            
                  2.
               
               
                  Mõista kohtukulud välja European Network on Independent Living Brussels Office’ilt (ENIL Brussels Office), Validity Foundation-Mental Disability Advocacy Centre’ilt ja Center for Independent Living Associationilt.
               
            
         (1)  ELT C 413, 9.12.2019.